Бөкер (Алтай крае)

Бөкер (рус. Беленькое) — Алтай краеның Угловское районында урнашкан авыл, хәзерге вакытта ул төбәктәге бердәнбер татар авылы булып тора. Сәгать поясы Бөкер (Алтай крае) Омск вакыты (Omsk Time Zone, OMST) сәгать поясында урнашкан. UTC белән аермасы +6:00 сәгать тәшкил итә. Мәскәү вакыты белән аермасы +3 сәгатьне тәшкил итә һәм Россиядә MSK+3 итеп күрсәтелә. Тарих Авылга XIX гасырның икенче яртысында Казан губернасыннан күчеп килүчеләр нигез сала. 1897 елда авылда 338 татар, 184 казакъ һәм 13 рус кешесе яшәгән. Октябрь инкыйлабына кадәр Тум губернасының Змеиногорск өязенә караган. Бүгенге көндә татар авылында яшәүчеләрнең саны кими бара, яшьләр анда калмый. Моның төп сәбәпләренең берсе булып, эшсезлек, зур шәһәрләрдән ерак булуы тора. Халык Милләтләр (2010): татарлар — 86,8%, руслар — 11,8%, казакълар — 1,8%. Шәхесләр Социаль тармак 2018 елдан авылда Сабантуй бәйрәм итү традициясе яңартыла. 2021 елның 30 июлендә Бөкер авылында татар мәдәнияте музее ачыла, һәм анда Алтай крае татарларының көнкүреш һәм традицион мәдәниятенең уникаль предметлары тәкъдим ителә. Искәрмәләр